Deivids Vainlends
Deivids Džefrijs Vainlends (angļu: David Jeffrey Wineland; dzimis 1944. gada 24. februārī) ir amerikāņu fiziķis. 2012. gadā kopā ar francūzi Seržu Arošu saņēmis Nobela prēmiju fizikā par "novatoriskām metodēm, kas ļauj mērīt un manipulēt atsevišķas kvantu sistēmas". Izglītību ieguvis Kalifornijas Universitātē Bērkli, Hārvarda Universitātē un Vašingtonas Universitātē. Darbojas Nacionālajā Standartu un tehnoloģiju institūtā (National Institute of Standards and Technology) un Kolorādo Universitātē Boldērā (University of Colorado at Boulder).